…….sz. napirend

**E L Ő T E R J E S Z T É S**

 **a Budapest Főváros II. Kerületi Önkormányzat Képviselő-testülete részére**

 **a veszélyhelyzeti kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**

 **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján**

 **2021. április**

**Tárgy: Javaslat a Budapest Főváros II. Kerületi Önkormányzat Képviselő-testületének az Önkormányzat 2020. évi költségvetésről szóló 3/2020. (II. 28.) önkormányzati rendelet módosítására**

**Készítette: …………………..**

**Annus Béláné**

gazdasági igazgató

**Egyeztetve: …………………..**

**Balog Lászlóné**

költségvetési és számviteli

 osztályvezető

**Egyeztetve: …………………**

**dr. Szalai Tibor**

 jegyző

 …………………………………

 **dr. Silye Tamás**

 jegyzői igazgató

 **Nyílt anyag!**

**Tisztelt Képviselő-testület!**

Az államháztartásról szóló 2011. évi CXCV. törvény 86. §-ában és az államháztartásról szóló törvény végrehajtásáról szóló 368/2011.(XII. 31.) Kormányrendelet 155. §-ában foglaltak alapján előterjesztésünkben javaslatot teszünk az Önkormányzat átruházott hatáskörben hozott döntések alapján elvégzett előirányzat módosítások és átcsoportosítások költségvetési rendeleten történő átvezetésére.

Ezen módosítások megtételére a Magyar Államkincstár észrevételei miatt van szükség.

A fentiek szerinti előirányzat módosítások hatásaként a bevételi és kiadási főösszege egyenlegében 143 104 E Ft-tal csökkent.

A módosítás magában foglalja egyrészt a finanszírozás megelőlegezés összegének előirányzatból való visszavételét, valamint a 2019. évi maradvány korrekció összegeinek beemelését.

A 2020. decemberében folyósított finanszírozási megelőlegezés összegét az előző rendelet módosítás alkalmával a táblákban szerepeltettük, amit a beszámoló ellenőrzése folyamán a Magyar Államkincstár kifogásolt. Ezért ezt a tételt a rendeletből visszavonni szükséges. Ez a finanszírozási bevételek és kiadások 145 358 E Ft csökkenését eredményezi.

A 2019. évi maradvány korrekció összegeit a Képviselő Testület a 3/2021. (I. 26.) határozatával tudomásul vette. Ez azonban az Államkincstári adatszolgáltatási felületén megjelent útmutató alapján a rendeletben előirányzatként nem került feltüntetésre. A beszámoló ellenőrzése folyamán a Magyar Államkincstár azonban ezt mégis kifogásolta. Ezért ezeket a tételeket a rendeletben szükséges megjeleníteni. Ez összességében 2 254 E Ft maradvány igénybevétel növekedést és dologi kiadás előirányzat növekedést eredményez.

A módosításokat az 1-6. mellékletek tartalmazzák.

## Budapest, 2021. április 23.

dr. Varga Előd Bendegúz

 alpolgármester

Budapest Főváros II. Kerületi Önkormányzat Képviselő-testületének
 /2021. (…….) önkormányzati rendelete az Önkormányzat 2020. évi költségvetéséről szóló

3/2020.(II. 28.) önkormányzati rendelet módosításáról

|  |  |
| --- | --- |
| Jelenlegi szabályozás | Javasolt módosítás |
| 1. §(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésénekköltségvetési bevételi főösszegét **20 166 681 ezer forintban** költségvetési kiadási főösszegét **29 402 247 ezer forintban** költségvetési egyenlegének összegét  **-9 235 566 ezer forintban** finanszírozási kiadásának összegét **246 343 ezer forintban**állapítja meg. A 2020. évre tervezett költségvetési hiány és a finanszírozási kiadás összegét a Képviselő-testület 9 336 551 E Ft összegű maradvány igénybevételével finanszírozza. | **1. §**A Budapest Főváros II. Kerületi Önkormányzat 2020. évi költségvetéséről szóló 3/2020. (II. 28.) önkormányzati rendelet (továbbiakban: R). 1. § (1) bekezdése helyébe az alábbi rendelkezés lép:„(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésénekköltségvetési bevételi főösszegét **20 166 681 ezer forintban** költségvetési kiadási főösszegét **29 404 501 ezer forintban** költségvetési egyenlegének összegét  **-9 237 820 ezer forintban** finanszírozási kiadásának összegét **100 985 ezer forintban**állapítja meg. A 2020. évre tervezett költségvetési hiány és a finanszírozási kiadás összegét a Képviselő-testület 9 338 805 E Ft összegű maradvány igénybevételével finanszírozza.”**2. §**Az R. mellékletét képező 1-7, 15, 17. sz. táblák helyébe e rendelet 1-7, 15, 17. sz. táblái lépnek.**3. §**E rendelet a kihirdetését követő napon lép hatályba. |
|  |  |

Budapest Főváros II. Kerületi Önkormányzat Képviselő-testületének
…/2021. (…. ) önkormányzati rendelete az Önkormányzat 2020. évi költségvetéséről szóló 3/2020.(II. 28.) önkormányzati rendelet módosításáról

Budapest Főváros II. Kerületi Önkormányzat Képviselő-testülete – a 27/2021. (I.29.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat Polgármestere Magyarország Alaptörvénye 32. cikk (2) bekezdésében meghatározott jogalkotói hatáskörében, 32. cikk (1) bekezdés f) pontjában meghatározott feladatkörében, valamint az államháztartásról szóló 2011. évi CXCV. törvény 34. § (1) bekezdésében kapott felhatalmazás alapján eljárva a következőket rendeli el:

**1. §**

A Budapest Főváros II. Kerületi Önkormányzat 2020. évi költségvetéséről szóló 3/2020. (II. 28.) önkormányzati rendelet (továbbiakban: R). 1. § (1) bekezdése helyébe az alábbi rendelkezés lép:

„(1) A Budapest Főváros II. Kerületi Önkormányzat Képviselő-testülete (a továbbiakban: Képviselő-testület) a Budapest Főváros II. Kerületi Önkormányzat (a továbbiakban: Önkormányzat) 2020. évi költségvetésének

költségvetési bevételi főösszegét 20 166 681 ezer forintban

költségvetési kiadási főösszegét 29 404 501 ezer forintban

költségvetési egyenlegének összegét  -9 237 820 ezer forintban

finanszírozási kiadásának összegét      100 985 ezer forintban

állapítja meg.

A 2020. évre tervezett költségvetési hiány és a finanszírozási kiadás összegét a Képviselő-testület 9 338 805 E Ft összegű maradvány igénybevételével finanszírozza.”

**2. §**

**3.§**

Az **R** mellékletét képező 1-7, 15, 17. sz. táblák helyébe e rendelet 1-7, 15, 17. sz. táblái lépnek.

**3. §**

E rendelet a kihirdetését követő napon lép hatályba.

|  |  |
| --- | --- |
| **dr. Szalai Tibor** **jegyző** |  **Őrsi Gergely** **Polgármester** |
|  |  |

**Általános indokolás**

A Budapest Főváros II. Kerületi Önkormányzat 2020. évi költségvetési rendeletének módosítása az államháztartásról szóló 2011. évi CXCV. törvény 34. §-ában kapott felhatalmazás alapján, a 2020. december 31-i dátummal végrehajtott előirányzat átcsoportosítások és módosítások megtételére a Magyar Államkincstár észrevételei miatt van szükség.

# Részletes indokolás

1.§ A végrehajtott módosítás következtében kialakult kiadási és bevételi főösszegeket határozza meg.

2.§ Az 1.§-ban jóváhagyott 2020. évi főösszegek bontásait tartalmazza.

3.§ A rendelet hatályát határozza meg.